Рэпертуар калектыву “Паршынскія зоры” Горацкага раёна запісвалі вядомы збіральнік і папулярызатар беларускага традыцыйнага фальклору, вучоны-фалькларыст В. Д. Ліцвінка, навукоўцы, выкладчыкі і студэнты Беларускага інстытута культуры і мастацтваў моладзь з РМГА “Студэнцкае этнаграфічнае таварыства”. Спеўную спадчыну в. Паршына, якую прадстаўляў аўтэнтычны гурт, запісвалі на лічбавыя носьбіты спецыялісты ў галіне фальклору з Санкт-Пецярбургскага фальклорна-этнаграфічнага цэнтра імя А. М. Мехнецова. Рэпертуар калектыву, на думку экспертаў, адрозніваецца сваёй унікальнасцю, асаблівасцямі галасавога строю, нехарактэрнага для іншых рэгіёнаў і аналагічных калектываў, што, па меркаванню спецыялістаў, надае творчасці ансамбля непаўторны каларыт.